ยกเลิกเที่ยวบินเข้า-ออก ฮ่องกง ทุกสายการบิน หลังคนชุมนุมแน่นเช็กล้าบก็อก
ยกเลิกเที่ยวบินเข้า-ออก ฮ่องกง ทุกสายการบิน หลังคนชุมนุมแน่นเช็กล้าบก็อก สถานทูตไทยฯ ไม่นิ่งนอนใจ แนะคนไทยติดต่อได้ตลอดเวลา,เมื่อวันที่ 12 ส.ค. 62 แฟนเพจเฟซบุ๊ก ,Royal Thai Consulate-General, Hong Kong, ระบุว่า เนื่องด้วยสถานการณ์พิเศษ ณ ท่าอากาศยานนานาชาติฮ่องกง เช็กล้าบก็อก อันเป็นผลให้มีการยกเลิกเที่ยวบินเข้า-ออกฮ่องกงของทุกสายการบินในวันนี้,ในการนี้ สถานกงสุลใหญ่ฯ ขอแนะนำคนไทยทุกคนที่ยังมิได้ออกจากบริเวณท่าอากาศยานนานาชาติฮ่องกงว่า ให้คนไทยที่ติดค้างอยู่ในอาคารผู้โดยสาร 1 (Terminal 1) ขอให้รีบออกจากบริเวณดังกล่าวโดยด่วน โดยให้เดินออกไปยังบริเวณที่ไม่มีการชุมนุม เช่น Terminal 2 ลานจอดรถ A และ B และโรงแรม Regal Airport,ทั้งนี้ ขอให้คนไทยที่ติดค้างอยู่ที่ท่าอากาศยานนานาชาติฮ่องกง ประสานสถานกงสุลใหญ่ฯ ได้ที่หมายเลขโทรศัพท์ฉุกเฉิน (+852) 6821 1545 หรือ (+852) 6821 1546 โดยด่วน,สถานกงสุลใหญ่ฯ ได้ประสานให้การบินไทยช่วยดูแลคนไทยที่ตกค้างอยู่ภายในท่าอากาศยานนานาชาติฮ่องกง หลังจากผ่าน ตม. ฮ่องกงเข้าไปแล้ว โดยขอให้ผู้ที่ติดค้างไปรวมตัวกันที่บริเวณ Gate10 โดยด่วน,ล่าสุด เมื่อเวลา 19.32 น. สถานกงสุลใหญ่ฯ ได้รับแจ้งว่า รถไฟ Airport Express เส้นทางจากท่าอากาศยานนานาชาติฮ่องกงเข้ามาในเมือง สามารถใช้การได้ตามปกติแล้ว ในการนี้ สำหรับคนไทยที่ยังคงติดค้างอยู่ที่ท่าอากาศยานนานาชาติฮ่องกง (ผู้ที่ยังไม่ผ่าน ตม. ฮ่องกง) สามารถนั่งรถไฟ Airport Express มาลงที่สถานี Hong Kong Station โดยจะมีเจ้าหน้าที่สถานกงสุลใหญ่ฯ รอให้การช่วยเหลืออยู่บริเวณที่ลงจากรถไฟ,ผู้สื่อข่าวรายงานว่า มีข่าวลือว่ามีความเป็นไปได้ที่เจ้าหน้าที่ตำรวจจะทำการเข้าสลายการชุมนุมในอาคารสนามบิน อย่างไรก็ตามยังมีผู้โดยสารที่เป็นคนไทยอยู่ภายในสนามบินเป็นจำนวนมาก บางส่วนกำลังเดินทางออกจากสนามบิน,หากมีความคืบหน้าจะรายงานให้ทราบอีกครั้ง,ข่าวที่เกี่ยวข้อง,ม็อบบุกอาคารผู้โดยสาร บินไทย-แอร์เอเชีย ยกเลิกเที่ยวบินเข้า-ออก ฮ่องกง,ฮ่องกงเดือด ตร.ยิงแก๊สน้ำตาสลายม็อบ ไล่ตีผู้ชุมนุมในสถานีรถไฟ ,ฮ่องกงยกระดับชุมนุม 3 วันสนามบินนานาชาติ,จีนเตือนผู้ประท้วงฮ่องกง อย่าเล่นกับไฟ ชี้สถานการณ์ใกล้อันตรายแล้ว
ยกเลิกเที่ยวบินเข้า-ออก ฮ่องกง ทุกสายการบิน หลังคนชุมนุมแน่นเช็กล้าบก็อก สถานทูตไทยฯ ไม่นิ่งนอนใจ แนะคนไทยติดต่อได้ตลอดเวลา
ฮ่องกง,คนฮ่องกงประท้วง,ปิดสนามบินฮ่องกง,ประท้วง,สนามบิน,ข่าวทั่วไป